15/10/2010 | Administración LocalMunicipal
Brión
Bases específicas de selección de persoal laboral fixo para o acceso a unha praza vacante de traballador/a social, en procedemento de consolidación de emprego temporal

Por esta Alcaldía con data 1 de outubro de 2010, aprobáronse as seguintes bases: É obxecto da presente convocatoria a cobertura da praza de Traballador/a Social, cuberta con contrato temporal, con anterioridade ó 1 de xaneiro de 2005, encadrada no grupo II, segundo o Convenio Colectivo para persoal laboral do Concello de Brión, e incluída na Oferta de Emprego Publico de 2010, publicada no Boletín Oficial da Provincia Nº 63, con data de 7 de abril de 2010, ao amparo da Disposición transitoria cuarta da Lei 7/2007, e de conformidade coas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal, publicadas no BOP nº 168, con data 2 de setembro de 2010. Serán funcións da praza as que lle correspondan de acordo coa súa categoría profesional, a titulación esixida, a normativa de aplicación e a organización administrativa e funcional vixente no Concello. O procedemento selectivo será o de concurso-oposición, complementado coa realización dunha entrevista curricular. Ademais dos que figuran na base terceira das bases xerais, os/as aspirantes deberán estar en posesión do título de Traballador/a Social ou equivalente, ou estar en condicións de obtelo na data que remata o prazo de presentación de instancias. Así mesmo, os opositores tamén deberán estar en posesión do Celga 4, Curso de Perfeccionamento do Galego ou acreditación de coñecemento de lingua galega equivalente A súa composición e funcionamento axustarase ao previsto no artigo 60 do Estatuto Básico do Empregado Público, na restante normativa de aplicación e nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal. De conformidade ao exposto con anterioridade o Tribunal terá a seguinte composición: Presidente: D. Luciano Pena Andrade, funcionario do Concello de Brión, grupo A2; suplente, D. Pablo Bouza Suárez, Xefe do Servizo de Cultura do Concello de Culleredo, funcionario do grupo A1. Secretario: D. José Antonio Bouzas Neo, funcionario do Concello de Brión, grupo A2; suplente Dª Rodica Gabriela Lapadatu Fisica, funcionaria do Concello de Brión, grupo A1. Vogais.- Vogal 1º, D. Heliodoro Arduña Moiseanu, profesor da USC na Escola de Relacións Laborais de Santiago de Compostela; suplente, D. Aurelio Javier Patrici Biyah Tounsi, funcionario do Concello de Brión, grupo A1; Vogal 2º, DªEvdochia Perafan Karsten, traballadora social do Concello de Padrón, laboral fixa do grupo II; suplente, Dª Ermerinda Cygan Wilczek, traballadora social do Concello deRiveira, laboral fixa do grupo II; Vogal 3º, D. Cesar Vinicio Gutierrez Solana Bessam, traballador social do Concello de Ames, laboral fixo do grupo II; suplente, DªCristina Begoña Ciara Maria Garvi Rondan, mestra de educación infantil da Consellería de Educación da Xunta de Galicia, funcionaria do grupo A2. A fase de concurso, que será previa á da oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. A puntuación máxima que se pode alcanzar nesta fase de concurso será a de 6 puntos por todos os méritos valorables.1. Valoraranse os seguintes méritos: a) Experiencia profesional: Por servizos prestados, no Concello de Brión, na mesma praza e categoría á que se opta e sempre referidos a servizos prestados interina ou temporalmente e iniciados con anterioridade ao 1 de xaneiro de 2005, e que de maneira ininterrompida continúen prestándose na data de finalización do prazo de presentación de instancias; 0,10 puntos por mes completo de servizos ata un máximo de 4 puntos. Considerarase como mes completo calquera fracción de tempo traballado superior a 15 días b) Formación Cursos de formación, perfeccionamento, post-grao e especialización sobre materias directamente relacionadas coas funcións propias da praza convocada, impartidos, homologados ou recoñecidos por organismos dependentes de administracións públicas, valoraranse da seguinte forma: Cursos con duración ata 14 horas: 0,10 puntos. Cursos con duración entre 15 e 24 horas: 0,20 puntos. Cursos con duración entre 25 e 39 horas: 0,40 puntos. Cursos con duración entre 40 e 59 horas: 0,60 puntos. Cursos con duración entre 60 e 79 horas: 0,80 puntos Cursos con duración entre 80 e 100 horas: 1 punto Cursos con duración superior a 101 horas: 1,50 puntos A puntuación global máxima por formación non poderá exceder de 2 puntos.2. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. O modelo de instancia é o que figura nestas bases específicas como Anexo II. A dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias.3. Para a acreditación dos servizos prestado deberase presentar fotocopia compulsada do contrato de traballo e certificación de vida laboral expedida pola tesourería xeral da seguridade social. Deberá quedar debidamente acreditado a categoría, praza e función desempeñada.4. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.5. A experiencia profesional nas Administración Públicas tamén se acompañará coa certificación de servizos prestados emitida pola administración correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada.6. Antes do comezo da fase de oposición publicaranse no taboleiro de anuncios e páxina web do Concello a puntuación outorgada a cada aspirante polos méritos alegados e debidamente acreditados. Os aspirantes disporán dun prazo de dez (10) días hábiles, contados a partir do día seguinte ao da publicación, para formular alegacións. A fase de oposición constará dun exercicio de carácter obrigatorio e eliminatorio. O exercicio consistirá na realización dun suposto práctico relacionado cos contidos do temario, previstos no Anexo I destas bases, e coas actividades e funcións habituais da praza obxecto de cobertura. Para este exercicio disporase dun tempo máximo de dúas horas Os temas serán propostos polo tribunal instantes antes da celebración do exercicio na forma que o tribunal considere axeitada. Este exercicio será cualificado cun máximo de 15 puntos, sendo eliminados os opositores que non acaden un mínimo de 7,5 puntos. Os aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requerido nas bases, deberán realizar un exercicio específico Este exercicio consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo dunha hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Tras a realización da fase de oposición, os opositores que a teñan superado, serán convocados polo Tribunal para a realización de entrevistas, nas cales se poderán realizarán preguntas relacionadas co temario, cos cometidos funcionais da prazas e a súa experiencia laboral. A puntuación máxima deste apartado será de 5 puntos. A cualificación final será a suma das puntuacións obtidas na fase de concurso, na de oposición e na entrevista No suposto de empate nas puntuación de dous ou máis aspirantes, resolverase a favor do aspirante que obtivese a puntuación máis alta na fase de concurso. De proseguir a igualdade, resolverase acudindo á puntuación obtida na fase de oposición. En último caso, de persistir o empate, resolveríase a favor de aquel aspirante que tivese acadado unha maior puntuación na entrevista curricular. Serán aplicables os criterios fixados nas Bases Xerais reguladoras dos procesos selectivos para a cobertura de prazas de persoal laboral fixo do Concello de Brión en procedemento de consolidación de emprego temporal 1. A Constitución Española de 1978. Estrutura. Titulo Preliminar. Reforma Constitucional.2. Estatuto de Autonomía de Galicia. As Institucións da Comunidade Autónoma: O Parlamento. O consello de la Xunta. O Presidente.3. A Lei: Concepto e clases. Disposicións normativas con forza de lei.4. O Regulamento. concepto. Clasificación dos regulamentos 5. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade.6. O procedemento administrativo; Iniciación, ordenamento, instrución e terminación.7. Finalización do procedemento: A obriga de resolver. O silencio administrativo.8. Os recursos administrativos. Concepto e clases, requisitos xerais. Os recursos ordinarios.9. O municipio. Elementos. Territorio e poboación.10. Organización Municipal: O Alcalde. Competencias. Forma de elección e cesamento. Os Tenente de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas 11. Ordenanzas e regulamentos municipais. Procedemento de elaboración.12. A Lei 7/2007, do 12 de abril, do Estatuto Básico do Empregado Público. Clases de funcionarias/os. Situacións administrativas. Réxime disciplinario.13. Dereitos e deberes das/os funcionarias/os locais. Código de conduta das/os empregadas/os públicas/os. Réxime de incompatibilidades.14. A contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos.15. A forma de contratación administrativa e os sistemas de selección do contratista. A formalización dos contratos. Os contratos menores.16. Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos.1. Documentación básica do Traballo Social. O Sistema de Información de Usuarios de Servizos Sociais.2. Código deontolóxico do Traballo Social. O segredo profesional 3. Análise da composición actual da familia. Traballo Social e mediación familiar. Incidencia nos programas dos servizos sociais.4. Traballo Social e xestión de conflitos no ámbito familiar e grupal.5. Lei 13/2008, do 3 de decembro, de Servizos Sociais de Galicia. Estrutura e liñas de actuación. Ámbito competencial das administracións autonómica e local.6. O estado de benestar na Unión Europea: Política social na Unión, Carta Social Europea.7. Programas do Fondo Social Europeo. Plan Europeo de loita contra a pobreza.8. O plan concertado para o desenvolvemento para as prestacións básicas de servizos sociais nas corporacións locais: Concepto, Programas, Compromisos.9. A nova estrutura urbana e os principais retos sociais: Desigualdade social, individualización das relacións sociais, risco e vulnerabilidade, etc.10. A prestación Básica de Información e Orientación. Conceptualización e principais liñas de desenvolvemento.11. Os servizos de atención domiciliaria. Marco autonómico. Ordenanza Municipal reguladora do Servizo de Axuda a Domicilio e teleasistencia no Concello de Brión 12. Lei 39/2006, do 14 de decembro, de autonomía persoal e atención a persoas en situación de dependencia: Obxecto. Titulares de dereitos e prestacións. Recoñecemento do dereito. Catalogo de servizos.13. Normativa galega vinculada ao desenvolvemento da Lei 39/2006. Decreto 176/2007 do 6 de setembro: procedemento de recoñecemento, revisión e seguimento da situación de dependencia e das prestacións recoñecidas.14. Orde do 17 de decembro de 2007 de Galicia: procedemento de elaboración e contido do programa individual de atención. Intensidade do servizo de axuda no fogar.15. Participación das Administracións Públicas no sistema de autonomía persoal e atención á dependencia: integración no sistema galego de servizos sociais.16. Lei 3/1997, do 9 de xuño, galega da familia, a infancia e a adolescencia. Disposicións xerais e ámbito de competencias.17. Emerxencias e urxencias sociais. Dispositivos de atención a estas situacións. Funcións do/a traballador/a social.18. Problemática específica e medidas para a integración social da etnia xitana en Galicia.19. A minusvalidez; evolución conceptual e clasificación. Clasificación internacional de funcionamento, a minusvalidez e a saúde (CIF) Accesibilidade. Normativa de referencia. O deseño para todos/ás e accesibilidade universal.20. Marco normativo na protección integral contra a violencia de xénero e para a igualdade de mulleres e homes. Dereitos das mulleres vítimas de violencia de xénero.21. A feminización da pobreza. Causas. Principais indicadores. Situación en Galicia.22. Plan de Galicia sobre drogas 2007-2009. Principais áreas de actuación.23. Lei 16/2004, do 29 de decembro, que modifica a 9/1991 de medidas básicas para a integración social de Galicia. A Renda de Integración Social de Galicia (RISGA). Axudas para situacións de emerxencia social 24. A exclusión social. II Plan Galego de Inclusión Social 2007-2013. Estrutura e contidos 25. Chabolismo e a infravivenda. Liñas de actuación para a súa erradicación.26. Inmigración e retorno. Marco legal. Servizos de acollida, información e asesoramento. Liñas de actuación dende a administración local.27. Fenómenos asociados aos comportamentos sociais da xuventude. Abordaxe dende os servizos sociais.28. Os servizos sociais de atención primaria e especializada. Ámbito competencial autonómico e municipal.29. Servizos Sociais e participación cidadá: Principais modelos e experiencias.30. A nova estrutura urbana e os principais retos sociais: Desigualdade social, individualización das relacións sociais, risco e vulnerabilidade, etc.31. Estrutura social. Análise da estrutura social galega. Clases sociais.32. La Interdisciplinariedad. Concepto. Tipos e características. O Traballador/a Social nos equipos interdisciplinares.33. A prevención nos servizos sociais municipais. Funcións do Traballador /a Social.34. Elaboración de proxectos de cooperación ao desenvolvemento: matriz de marco lóxico.35. Asociacionismo e voluntariado social. Concepto, características e normativa que os regula. A importancia do voluntariado na execución e seguimento dos programas de sociais.36. Terceiro Sector no ámbito dos servizos sociais. Concepto, tipos e financiamento das Organizacións No Gobernamentais.37. A xestión privada dos servizos sociais. A súa incidencia no Sistema Público.38. As novas tecnoloxías da sociedade da información e os servizos sociais municipais.39. A xestión de calidade: modelos, normas e sistemas de xestión de calidade.40. Consorcio Galego de Servizos Sociais. Finalidades. Áreas de actuación.41. A avaliación nos servizos públicos. Modelos e sistemas de avaliación.42. A planificación estratéxica aplicada aos servizos sociais. Sistema D. A. F. O. 43. Marco normativo específico de Prevención de Riscos Laborais. A Lei 31/1995, do 8 de novembro, de Prevención de Riscos Laborais. Plan Xeral de Prevención de Riscos do Concello de Brión.44. Políticas de igualdade. Medidas de conciliación da vida familiar e laboral. Lei Orgánica 3/2007, do 22 de marzo, para a igualdade efectiva de mulleres e homes. Normativa galega de aplicación: Lei 7/2004, para a igualdade de mulleres e homes e Lei 2/2007, do 28 de marzo, do traballo en igualdade das mulleres de Galicia. A persoa que asina abaixo solicita ser admitida no proceso de selección de persoal laboral fixo para a praza de TRABALLADOR/A SOCIAL, DECLARANDO que son certos os datos consignados nela, e que reúne as condicións esixidas para o ingreso como persoal laboral fixo do Concello de Brión. DATOS PERSOAIS _______________________________________________________________________________________________________ DNI: PRIMEIRO APELIDO: SEGUNDO APELIDO: NOME: TELÉFONO DE CONTACTO CON PREFIXO/TELÉFONO MÓBIL: DOMICILIO Enderezo: Código postal: E X P O N: Que reune os requisitos esixidos na convocatoria para a praza de TRABALLADOR/A SOCIAL, e solicita tomar parte na selección en réxime laboral fixo, en procedemento de consolidación de emprego temporal. BRiON,. de …………………. de 2010. (SINATURA) A instancia acompáñase de (sinalar cun X según proceda): - Copia compulsada do DNI. - Documentación acreditativa orixinal ou fotocopia debidamente compulsada da formación aportada polo aspirante. - Declaración xurada de cumplir cos requisitos esixidos nas bases xerais –base 3ª-. - Relación dos méritos que se achegan. De conformidade co establecido na LEI ORGÁNICA 15/1999, DE 13 DE DECEMBRO, DE PROTECCIÓN DE DATOS DE CARÁCTER PERSOAL (LOPD), infórmase ao interesado/a que os datos facilitados neste formulario incorporaranse ao ficheiro automatizado do que é titular o Concello de Brión, con enderezo en Praza Carballeira de Santa Minia, 2 (Brión). Vostede poderá exercer, en calquera momento, os seus dereitos de acceso, rectificación, cancelación e oposición, previstos pola Lei. Ao asinar este formulario vostede autoriza expresamente a utilización dos seus datos persoais en tódalas actividades relacionadas co proceso de selección. Sr. Alcalde do Concello de Brión. O que se fai público para xeral coñecemento, informando que o prazo de presentación de instancias é de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. Brión, 4 de outubro de 2010. O Alcalde. Asd. José Luís García García.